text: অঞ্চল (রিজিয়নস) হ'ল বর্তমান মরক্কোর সর্বোচ্চ প্রশাসনিক বিভাগ। ২০১৫ সাল থেকে মরক্কো আনুষ্ঠানিকভাবে ১২ টি অঞ্চলে পরিচালিত হচ্ছে, যার মধ্যে একটি  (দাখলা-ওয়েদ এদ-দাহাব) রয়েছে পুরোপুরি পশ্চিম সাহারার বিতর্কিত অঞ্চলে, এবং আংশিক রয়েছে আরও দুটি অঞ্চল (লায়েউনে-সাকিয়া এল হামরা ও গুয়েলমিম-ওয়েড নাওন)। অঞ্চলগুলি আবার বিভক্ত মোট ৭৫ টি দ্বিতীয়-স্তরের প্রশাসনিক বিভাগে, যেগুলি হল প্রিফেকচার এবং প্রদেশসমূহ.
  
  প্রতিটি অঞ্চল সরাসরি নির্বাচিত আঞ্চলিক কাউন্সিল দ্বারা পরিচালিত হয়। কাউন্সিলের সভাপতি, পরিষদের সিদ্ধান্তগুলি সম্পাদনের জন্য দায়বদ্ধ থাকেন। ২০১১ সালের সাংবিধানিক সংস্কার-এর আগে, রাজা কর্তৃক নিযুক্ত কেন্দ্রীয় সরকারের প্রতিনিধি ওয়ালির দায়িত্ব ছিল, আঞ্চলিক প্রশাসনে সহায়কের ভূমিকা পালন করা।
  
  ২০১৫ সাল থেকে অঞ্চলসমূহ
  অঞ্চলগুলির ক্ষমতার বিকেন্দ্রীকরণ এবং পশ্চিম সাহারার সাথে মিলিত অঞ্চলগুলিকে আরও বৃহত্তর স্বায়ত্তশাসন প্রদানের জন্য, ২০১০ এর ৩ জানুয়ারী, মরক্কো সরকার গঠন করে আঞ্চলিকীকরণের জন্য পরামর্শক কমিশ (সিসিআর)। কমিশন নতুন অঞ্চলের জন্য অস্থায়ী নাম এবং সংখ্যা প্রকাশ করে, এবং তাদের নাম ৫ মার্চ ২০১৫ তারিখের বুলেটিন অফিসিয়ালে আনুষ্ঠানিকভাবে নির্ধারিত হয়। নতুন আঞ্চলিক পরিষদ ১৪ ই সেপ্টেম্বর ২০১৫ সালে তাদের রাষ্ট্রপতি নির্বাচন করে আর আঞ্চলিক প্রশাসকগণ(গভর্নর) নিযুক্ত হয়  ১৩ অক্টোবর ২০১৫ তে।
  
  A.পশ্চিম সাহারার আংশিক অথবা সম্পূর্ণ বিতর্কিত অঞ্চল।
  
  ১৯৯৭ থেকে ২০১০: সম্পূর্ণ একক সিস্টেম
  ১৯৯৭ থেকে ২০১০ এর মধ্যে মরক্কোর ১৬ টি অঞ্চল ছিল। সেগুলি হল -
  
  পশ্চিম সাহারার সার্বভৌমত্ব, মরক্কো এবং পলিসারিও ফ্রন্ট-এর মধ্যে একটি বিতর্কিত বিষয়। কারণ পলিসারিও ফ্রন্ট, এই অঞ্চলটি স্বাধীন সাহরায়াই আরব গণতান্ত্রিক প্রজাতন্ত্র হিসাবে দাবি করে। এই অঞ্চলটির বেশিরভাগ অংশ দক্ষিণাঞ্চল প্রদেশ হিসাবে, মরক্কো শাসন করে আসছে। দক্ষিণ পশ্চিম আলজেরিয়ার তিনোদউফ-এর সদর দফতরে অবস্থিত পলিসারিও ফ্রন্ট, কেবল মরোক্কান প্রাচীর-এর পূর্ব দিকের অঞ্চল নিয়ন্ত্রণ করে।
  
  ১৯৯৭ এর আগের অঞ্চল
  ১৯৯৭ এর আগে, মরক্কো ৭ টি অঞ্চলে বিভক্ত ছিল: মধ্য, পূর্ব, উত্তর-মধ্য, উত্তর-পশ্চিম, দক্ষিণ-মধ্য, দক্ষিণ, ট্যানসিফ্ট।
  
  তথ্যসূত্র 
  
  বিষয়শ্রেণী:মরক্কোর অঞ্চল
title: মরক্কোর প্রশাসনিক অঞ্চল